তৃতীয় বড়ো শান্তি চুক্তিৰ বিজয় উৎসৱত অংশগ্ৰহণ কৰাৰ উদ্দেশ্যে আজি কোকৰাঝাৰলৈ আহিব প্ৰধান মন্ত্ৰী নৰেন্দ্ৰ মোদী।
আজি দিনৰ ১১.১৫ বজাত লোকপ্ৰিয় গোপীনাথ বৰদলৈ আন্তৰ্জাতিক বিমানবন্দৰত উপস্থিত হ'ব, ইয়াৰ পৰা তেওঁ পোনে পোনে হেলিকপ্টাৰেৰে কোকৰাঝাৰলৈ ৰাওনা হ'ব। প্ৰধান মন্ত্ৰীক আদৰাৰ বাবে ইতিমধ্যে্ কোকৰাঝাৰ চহৰৰ খাৰগাঁও টেঙাপাৰাৰ জাংখ্ৰীথাই পথাৰ সজাই পৰাই তোলা হৈছে।
উক্ত উৎসৱত মুখ্য মন্ত্ৰী সৰ্বানন্দ সোণোৱাল, মন্ত্ৰী হিমন্ত বিশ্ব শৰ্মা, বিটিচি প্ৰধান হাগ্ৰামা মহিলাৰী, এবছু নেতৃত্ব আৰু এন ডি এফ বিৰ চাৰিওটা গোটৰ নেতা-সদস্যকে ধৰি প্ৰায় ৫ লাখ লোকে অংশগ্ৰহণ কৰাৰ কথা।
অনুষ্ঠান সূচাৰূপে পৰিচালনা কৰাৰ উদ্দেশ্যে নিখিল বড়ো ছাত্ৰ সন্থাই ৭ হেজাৰ সদস্য স্বেচ্ছাসেৱক হিচাপে সাজু হৈছে।
বৃহস্পতিবাৰে মন্ত্ৰী হিমন্ত বিশ্ব শৰ্মা জাংখ্ৰীথাই পথাৰত উপস্থিত হৈ প্ৰধান মন্ত্ৰীৰ আদৰণি প্ৰস্তুতিৰ তদাৰক কৰে। ইপিনে মোদীৰ আগমনক লৈ কোকৰাঝাৰত নিৰাপত্তা ব্যৱস্থা কটকটীয়াকৈ গঢ়ি তোলা হৈছে।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
কিয় ক্ষমা বিচাৰিলে কিংবদন্তী গায়ক বব ডিলানে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
